गर्दन पर नुकीले हथियार मारे, बचाने आई मां को भी पीटा; पुलिस बोली- वह साइको, अटैक आया
हरियाणा के गुरुग्राम में एक दिल दहला देने वाला मामला सामने आया है। यहां गली में जा रहे बच्चे पर एक युवक ने हमला कर दिया। बच्चे की गर्दन पर युवक ने धारदार हथियार से कई बार वार किए। बच्चे की मां भी मौके पर
हरियाणा के गुरुग्राम में एक दिल दहला देने वाला मामला सामने आया है। यहां गली में जा रहे बच्चे पर एक युवक ने अचानक हमला कर दिया। बच्चे की गर्दन पर युवक ने धारदार हथियार से ताबड़तोड़ वार किए।
बच्चे की मां बचाने के लिए मौके पर पहुंची तो उस पर भी युवक ने हमला कर दिया। इससे दोनों मां-बेटे घायल हो गए। हालांकि बच्चा उसके नुकीले हथियार काे शरीर में घुसने से रोकने में कामयाब रहा। जिस वजह से उसे हलकी चोटें लगी। अस्पताल में प्रारंभिक उपचार के बाद बच्चे को घर भेज दिया गया।
मां भी चोट से बचने में कामयाब रही। वहीं ये पूरी वारदात वहां लगे CCTV कैमरे में कैद हुई है। शुरूआती जांच के बाद पुलिस का कहना है कि युवक साइको है और उसे अचानक साइको अटैक आ गया था।
खेलते हुए स्कूल से लौट रहा था बच्चा
गुरुग्राम के सेक्टर-18 के गांव सरहौल में रहने वाला बच्चा आयुष कंधे पर बैग लटकाए स्कूल से लौट रहा हे। उसके आसपास और भी स्कूली बच्चे हैं। इस दौरान पीछे से तेजी से चलता हुआ एक युवक आया है और बच्चे को पकड़ कर उसके गले पर तेजधार हथियार से ताबड़तोड़ वार करने लगा।
मां का शोर सुनकर लोग जमा हुए, आरोपी भाग निकला
बेटे की जान को खतरे में देख कर उसकी मां दौड़ते हुए उसे बचाने के लिए आई। यह देख युवक ने उस पर भी हमला कर दिया। मां बच्चे को युवक के चंगुल से छुड़ाने का प्रयास करती रही लेकिन वह हमला करता रहा। मां ने फिर शोर मचाना शुरू कर दिया। यह देख आसपास लोग जमा हो गए। जिसके बाद आरोपी वहां से फरार हो गया।
पुलिस ने मौके पर पहुंच शुरू की जांच
बच्चे पर हमले की सूचना के बाद सेक्टर-18 थाना पुलिस मौके पर पहुंची। शुरूआती जांच के बाद पुलिस ने बताया कि घायल आयुष के परिजन गांव सरहौल में रहते हैं। वे मूल रूप से बिहार के रहने वाले हैं। 
दहशत में परिवार, शिकायत नहीं दी
अचानक बच्चे पर हमले के बाद आयुष और उसके माता-पिता दहशत में हैं। उन्होंने आरोपी के खिलाफ कार्रवाई के लिए शिकायत नहीं दी है। हालांकि इस घटनास से आसपास के लोगों में दहशत है। उनको भी अपने बच्चों को सड़क पर भेजने से डर लग रहा है।